-Շուկայական տնտեսութեան պայմաններուն մէջ ամէն ինչ առաջարկ-պահանջարկ երեւոյթին վրայ կը հիմնուի, եւ երբ որեւէ արտադրանք շուկային մէջ այն պահանջարկը չի վայելեր, որքան որ կը փափաքէինք, ստիպուած կ՚ըլլանք որոշակի փոփոխութիւններու երթալ: Tert.am-ի արեւմտահայերէն բաժինն ալ այդ փոփոխութիւններու հետեւանքով է, որ լոյս չի տեսներ: Այսօր Tert.am-ը երեք լեզուներով լրատուութիւն կը հրապարակէ՝ հայերէն, ռուսերէն եւ անգլերէն: Ապագային թերեւս երբ փոփոխութիւններ կատարենք, ներգրաւենք նաեւ արեւմտահայերէնը, կապուած Tert.am-ի զարգացման եւ աճին հետ, բայց այս փուլին արեւմտահայերէնը չկայ մեր ծրագիրներուն մէջ: